VENDIM
Nr. 5, datë 21.3.2022

PËR MIRATIMIN E ÇMIMIT TAVAN TË TREGTIMIT ME SHUMICË/PAKICË TË NËNPRODUKTEVE TË NAFTËS DHE TË GAZIT

Bordi i Transparencës dhe Kufizimit të Përkohshëm të Çmimeve të Tregtimit me Shumicë/Pakicë të Nënprodukteve të Naftës dhe të Gazit, në mbështetje të neneve 21/3 dhe 21/5 të aktit normativ nr. 5, datë 12.3.2022, “Për disa shtesa dhe ndryshime në ligjin nr. 8450, datë 24.2.1999, ‘Për përpunimin, transportimin dhe tregtimin e naftës të gazit dhe nënprodukteve të tyre’”, të ndryshuar,

VENDOSI:

1. Miratimin e çmimit tavan të tregtimit me shumicë të produkteve për datën 21–23.3.2022, si më poshtë:
- 216 lekë/litri për gazoilin;
- 199 lekë/litri për benzinën. 
2. Miratimin e çmimit tavan të tregtimit me pakicë të produkteve për datën 22–23.3.2022, si më poshtë:
- 221 lekë/litri për gazoilin;
- 211 lekë/litri për benzinën;
- 93 lekë/litri për gazin e lëngshëm të naftës.
3. Ky vendim është i detyrueshëm për të gjitha shoqëritë që tregtojnë me shumicë/pakicë produktet dhe nënproduktet e naftës dhe të gazit, në zbatim të aktit normativ nr. 5, datë 12.3.2022, “Për disa shtesa dhe ndryshime në ligjin nr. 8450, datë 24.2.1999, ‘Për përpunimin, transportimin dhe tregtimin e naftës të gazit dhe nënprodukteve të tyre’”, të ndryshuar.
4. Ky vendim për miratimin e çmimeve tavan, sipas pikës 1, i fillon efektet më datë 21.3.2022, ndërsa çmimet tavan të miratuara sipas pikës 2 të këtij vendimi i fillojnë efektet më datë 22.3.2022.
5. Ky vendim të publikohet në Fletoren Zyrtare, si dhe në faqen zyrtare të ministrisë përgjegjëse për hidrokarburet.

